ประกาศกระทรวงเกษตรและสหกรณ์ เรื่อง เงื่อนไขรัฐมนตรีว่าการกระทรวงเกษตรและสหกรณ์ ว่าด้วยการอนุญาตให้ทำการประมงหรือเพาะเลี้ยงสัตว์น้ำในที่จับสัตว์ น้ำประเภทที่สาธารณประโยชน์ตามพระราชบัญญัติการประมง  พ.ศ.2490
ประกาศกระทรวงเกษตรและสหกรณ์
ประกาศกระทรวงเกษตรและสหกรณ์
เรื่อง
เงื่อนไขรัฐมนตรีว่าการกระทรวงเกษตรและสหกรณ์
ว่าด้วยการอนุญาตให้ทำการประมงหรือเพาะเลี้ยงสัตว์น้ำในที่จับสัตว์
น้ำประเภทที่สาธารณประโยชน์ตามพระราชบัญญัติการประมง
พ.ศ.๒๔๙๐
 

อาศัยอำนาจตามความในมาตรา ๑๖ วรรคสอง แห่งพระราชบัญญัติการประมง
พ.ศ.๒๔๙๐ รัฐมนตรีว่าการกระทรวงเกษตรและสหกรณ์ เห็นสมควรที่จะกำหนดเงื่อนไขและหลักเกณฑ์การอนุญาตให้ประชาชนหรือพนักงานเจ้าหน้าที่เข้าไปทำการประมงหรือเพาะเลี้ยงสัตว์น้ำในที่จับสัตว์น้ำประเภทที่สาธารณประโยชน์
ไว้เพื่อเป็นแนวทางปฏิบัติของพนักงานเจ้าหน้าที่ ดังต่อไปนี้

ข้อ ๑
การทำการประมงในที่จับสัตว์น้ำประเภทที่สาธารณประโยชน์ ให้ถือปฏิบัติตามกฎหมาย
กฎกระทรวง ประกาศ ระเบียบ และข้อบังคับ ซึ่งออกตามความในพระราชบัญญัติการประมง
พ.ศ.๒๔๙๐

ข้อ ๒
การเพาะเลี้ยงสัตว์น้ำในที่จับสัตว์น้ำประเภทที่สาธารณประโยชน์ให้ถือปฏิบัติดังนี้
๒.๑ ให้จังหวัดประกาศเป็นที่อนุญาตเพาะเลี้ยงสัตว์น้ำ
โดยถือปฏิบัติตามกฎหมาย กฎกระทรวง ประกาศ ระเบียบ และข้อบังคับ
ซึ่งออกตามความในพระราชบัญญัติการประมง พ.ศ.๒๔๙๐
๒.๒ ที่จับสัตว์น้ำประเภทที่สาธารณประโยชน์
ซึ่งจังหวัดยังมิได้ประกาศเป็นที่อนุญาตตามข้อ ๒.๑
ผู้ประสงค์เพาะเลี้ยงสัตว์น้ำจะต้องยื่นคำขอต่อนายอำเภอหรือปลัดอำเภอผู้เป็นหัวหน้าประจำกิ่งอำเภอในท้องที่
แล้วให้อำเภอหรือกิ่งอำเภอเสนอความเห็นรายงานจังหวัด เพื่อจังหวัดจะได้เสนอกรมประมงพิจารณาอนุญาตเป็นราย
ๆ ไป
๒.๓ การยื่นคำขอและการอนุญาตให้เพาะเลี้ยงสัตว์น้ำในที่จับสัตว์น้ำประเภทที่สาธารณประโยชน์
ให้เป็นไปตามแบบหรือระเบียบที่กรมประมงกำหนด

ข้อ ๓[๑] ประกาศฉบับนี้ให้มีผลใช้บังคับเมื่อพ้น ๓๐
วัน นับแต่วันประกาศในราชกิจจานุเบกษา เป็นต้นไป


ประกาศ ณ วันที่ ๕ กุมภาพันธ์ ๒๕๓๓
เจริญ คันธวงศ์
รัฐมนตรีช่วยว่าการฯ ปฏิบัติราชการแทน
รัฐมนตรีว่าการกระทรวงเกษตรและสหกรณ์



















เพ็ญพร/พิมพ์/แก้ไข
๙ กันยายน ๒๕๔๕

จุฑามาศ/ปรับปรุง
๑๘ สิงหาคม ๒๕๕๘













[๑] ราชกิจจานุเบกษา
เล่ม ๑๐๗/ตอนที่ ๔๖/หน้า ๒๒๖๑/๒๒ มีนาคม ๒๕๓๓